Amazonas 3
Amazonas 3 ir Spānijas uzņēmuma Hispasat sakaru pavadonis. Tas paredzēts sakaru nodrošināšanai klientiem Ziemeļamerikā un Dienvidamerikā, kā arī Eiropā un Ziemeļāfrikā. Pavadonis orbītā tika palaists 2013. gada 7. februārī Kosmisko aparātu izgatavoja ASV uzņēmums Space Systems/Loral (tagad SSL). Līgums ar to tika noslēgts 2010. gada jūlijā. Amazonas 3 bija būvēts uz platformas LS-1300 bāzes. Tam ir 19 C joslas, 33 Ku joslas, 9 Ka joslas raidītāji. Izmēri saliktā stāvoklī: 8,1 × 2,9 × 3,6 m.